ddrg/super_eurlex huggingface dataset:
98/206/EY: Komission päätös, tehty 3 päivänä maaliskuuta 1998, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan nojalla Saksalle myönnetyn poikkeuksen jatkamisesta (Ainoastaan saksankielinen teksti on todistusvoimainen)



Virallinen lehti nro L 079 , 17/03/1998 s. 0022 - 0022



KOMISSION PÄÄTÖS, tehty 3 päivänä maaliskuuta 1998, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan nojalla Saksalle myönnetyn poikkeuksen jatkamisesta (Ainoastaan saksankielinen teksti on todistusvoimainen) (98/206/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 8 artiklan 2 kohdan c alakohdan, sekä katsoo, että komissio on hyväksynyt päätöksellä 96/213/EY (3) poikkeuspyynnön, jonka Saksa on esittänyt direktiivin 70/156/ETY 8 artiklan 2 kohdan c alakohdan nojalla ja joka koskee tietyntyyppisen kaasupurkauslampun asentamista moottoriajoneuvoissa käytettäväksi tarkoitettuihin kahdentyyppisiin ajovalaisimiin, jotka täyttävät ECE-sääntöjen (Yhdistyneiden Kansakuntien Euroopan talouskomission säännöt) N:o 8, 98 ja 99 vaatimukset EY-tyyppihyväksynnän myöntämiseksi, Saksan 13 päivänä lokakuuta 1997 esittämän, poikkeuksen jatkamista koskevan pyynnön perusteena on se, ettei pyynnön kohteena olevien erityisdirektiivien mukauttamiseksi tarvittavia toimenpiteitä ole toistaiseksi voitu panna täytäntöön ja että näin ollen on aiheellista jatkaa edellä mainittua poikkeusta kyseisten direktiivien voimaantuloon asti, ja joka tapauksessa enintään kahdellakymmenelläneljällä kuukaudella, ja tässä päätöksessä säädetty toimenpide on direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Päätöksellä 96/213/EY Saksalle myönnettyä poikkeusta jatketaan asiaa koskevien erityisdirektiivien mukautusten voimaantuloon asti ja joka tapauksessa enintään kahdellakymmenelläneljällä kuukaudella. 2 artikla Tämä päätös on osoitettu Saksan liittotasavallalle. Tehty Brysselissä 3 päivänä maaliskuuta 1998. Komission puolesta Martin BANGEMANN Komission jäsen (1) EYVL L 42, 23.2.1970, s. 1 (2) EYVL L 233, 25.8.1997, s. 1 (3) EYVL L 70, 20.3.1996, s. 40
Neuvoston päätös, tehty 30 päivänä huhtikuuta 1998, tuottajien ja työntekijöiden etujärjestöjen nimeämisestä laatimaan ehdokasluettelot tuottajien ja työntekijöiden edustajista Euroopan hiili- ja teräsyhteisön neuvoa-antavaan komiteaan



Virallinen lehti nro C 156 , 21/05/1998 s. 0001 - 0003



NEUVOSTON PÄÄTÖS, tehty 30 päivänä huhtikuuta 1998, tuottajien ja työntekijöiden etujärjestöjen nimeämisestä laatimaan ehdokasluettelot tuottajien ja työntekijöiden edustajista Euroopan hiili- ja teräsyhteisön neuvoa-antavaan komiteaan (98/C 156/01) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että on syytä nimetä uudet jäsenet Euroopan hiili- ja teräsyhteisön neuvoa-antavaan komiteaan sen toimikauden päätyttyä 3 päivänä maaliskuuta 1998, on syytä nimetä ensin tuottajien ja työntekijöiden etujärjestöt laatimaan luettelot ehdokkaista, joita on kaksinkertainen määrä järjestöille kuuluvia paikkoja kohti, ja jäsenvaltioiden hallitusten esittämät tiedonannot on otettava huomioon, ON PÄÄTTÄNYT SEURAAVAA: 1 artikla Tämän päätöksen liitteenä olevassa taulukossa ilmoitetut tuottajien ja työntekijöiden etujärjestöt nimetään laatimaan ehdokasluettelot, joiden perusteella nimetään kutakin mainittua etujärjestöä kohti kyseisessä taulukossa ilmoitettu määrä jäseniä tuottajien ja työntekijöiden edustajiksi Euroopan hiili- ja teräsyhteisön neuvoa-antavaan komiteaan. 2 artikla Ranskan työntekijöiden etujärjestöjen ja yhden Yhdistyneen kuningaskunnan työntekijöiden etujärjestön nimeämisestä päätetään myöhemmin. 3 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 30 päivänä huhtikuuta 1998. Neuvoston puolesta T. JOWELL Puheenjohtaja LIITE >TAULUKON PAIKKA>
98/461/EY: Neuvoston päätös, tehty 13 päivänä heinäkuuta 1998, Afrikan, Karibian ja Tyynenmeren (AKT) valtioille ja merentakaisille maille ja alueille annettavan teknisen avun hallintojärjestelmän kiinteiden kulujen rahoittamisesta



Virallinen lehti nro L 202 , 18/07/1998 s. 0064 - 0064



NEUVOSTON PÄÄTÖS, tehty 13 päivänä heinäkuuta 1998, Afrikan, Karibian ja Tyynenmeren (AKT) valtioille ja merentakaisille maille ja alueille annettavan teknisen avun hallintojärjestelmän kiinteiden kulujen rahoittamisesta (98/461/EY) EUROOPAN UNIONIN NEUVOSTO, joka ottaa huomioon Loméssa 15 päivänä joulukuuta 1989 allekirjoitetun ja Mauritiuksessa 4 päivänä marraskuuta 1995 allekirjoitetulla sopimuksella muutetun neljännen AKT-EY-yleissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY (1), ottaa huomioon sisäisen sopimuksen yhteisön tukien rajoituksesta ja hoidosta neljännen AKT-EY-yleissopimuksen toisen rahoituspöytäkirjan osalta, jäljempänä "sisäinen sopimus", ja erityisesti sen 9 artiklan, ottaa huomioon komission ehdotuksen, sekä katsoo, että olisi maksettava neljän vuoden ajan ne kiinteät kulut, jotka aiheutuvat Euroopan yhteistyöneuvoston korvaavasta, AKT-valtioille ja merentakaisille maille ja alueille annettavan teknisen avun hallintoa varten perustettavasta järjestelmästä, ja nämä kiinteät kulut voitaisiin kattaa sisäisen sopimuksen 9 artiklan 2 kohdassa tarkoitetuista talletettujen varojen koroista saatavista tuloista, ON PÄÄTTÄNYT SEURAAVAA: 1 artikla AKT-EY-yleissopimuksen 319 artiklan 4 kohdassa tarkoitettujen maksuasiamiesten huostaan talletettujen varojen koroista saatavista tuloista käytetään 5,5 miljoonaa ecua Euroopan yhteistyöneuvoston korvaavasta, AKT-valtioille ja merentakaisille maille ja alueille annettavan teknisen avun hallintoa varten perustettavasta järjestelmästä aiheutuvien kiinteiden kulujen maksamiseen. 2 artikla Tämä päätös tulee voimaan päivänä, jona se tehdään. Tehty Brysselissä 13 päivänä heinäkuuta 1998. Neuvoston puolesta W. SCHÜSSEL Puheenjohtaja (1) EYVL L 263, 19.9.1991, s. 1, päätös sellaisena kuin se on viimeksi muutettuna päätöksellä 97/803/EY (EYVL L 329, 29.11.1997, s. 50).
98/502/EY: Komission päätös, tehty 27 päivänä heinäkuuta 1998, tietyn teurastamon käytöstä Italiassa neuvoston direktiivin 92/119/ETY liitteessä II olevan 7 kohdan mukaisesti (tiedoksiannettu numerolla K(1998) 2257) (ETA:n kannalta merkityksellinen teksti)



Virallinen lehti nro L 225 , 12/08/1998 s. 0033 - 0033



KOMISSION PÄÄTÖS, tehty 27 päivänä heinäkuuta 1998, tietyn teurastamon käytöstä Italiassa neuvoston direktiivin 92/119/ETY liitteessä II olevan 7 kohdan mukaisesti (tiedoksiannettu numerolla K(1998) 2257) (ETA:n kannalta merkityksellinen teksti) (98/502/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen liitteessä II olevan 7 kohdan d alakohdan, sekä katsoo, että Italian eläinlääkintäviranomaiset ovat ilmoittaneet 17 päivänä kesäkuuta 1998 swine vesicular -tautipesäkkeestä Mezzocoronan kunnassa Trenton maakunnassa, tautipesäkkeen ympärille luotiin välittömästi suojavyöhyke direktiivin 92/119/ETY 10 artiklan mukaisesti, sikojen kuljettaminen julkisilla tai yksityisillä teillä suojavyöhykkeen sisäpuolella on kiellettyä, Italia on esittänyt pyynnön käyttää suojavyöhykkeellä sijaitsevaa teurastamoa mainitun vyöhykkeen ulkopuolelta tulevien sikojen teurastukseen, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Italia saa käyttää Hauser snc:n teurastamoa, joka sijaisee Mezzocoronan (Trento) swine vesicular -tautipesäkkeen ympärille 17 päivänä kesäkuuta 1998 perustetulla suojavyöhykkeellä, seuraavin edellytyksin: - kulun teurastamoon on tapahduttava yhden käytävän kautta. Tätä käytävää koskevat yksityiskohdat on vahvistettava Italian lainsäädännössä, - saapuessaan käytävään teurastettavaksi tarkoitettuja sikoja kuljettavien ajoneuvojen on oltava toimivaltaisten viranomaisten sinetöimiä. Sinetöimishetkellä viranomaisten on rekisteröitävä ajoneuvon rekisterinumero sekä ajoneuvossa kuljetettavien sikojen lukumäärä, - ajoneuvon saapuessa teurastamoon toimivaltaisten viranomaisten on: i) tarkastettava ja poistettava ajoneuvon sinetit, ii) rekisteröitävä ajoneuvon rekisterinumero sekä ajoneuvossa olevien sikojen lukumäärä. 2. Kaikki 1 kohdassa tarkoitettuun teurastamoon sikoja kuljettavat ajoneuvot on puhdistettava ja desinfioitava välittömästi purkamisen jälkeen. 2 artikla Jäsenvaltioiden on muutettava kaupankäyntiin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1998. Komission puolesta Franz FISCHLER Komission jäsen (1) EYVL L 62, 15.3.1993, s. 69
Neuvoston päätös, tehty 20 päivänä heinäkuuta 1998, Ranskan työntekijöiden etujärjestöjen nimeämisestä laatimaan ehdokasluettelot työntekijöiden edustajista Euroopan hiili- ja teräsyhteisön neuvoa-antavaan komiteaan



Virallinen lehti nro C 247 , 07/08/1998 s. 0004 - 0004



NEUVOSTON PÄÄTÖS, tehty 20 päivänä heinäkuuta 1998, Ranskan työntekijöiden etujärjestöjen nimeämisestä laatimaan ehdokasluettelot työntekijöiden edustajista Euroopan hiili- ja teräsyhteisön neuvoa-antavaan komiteaan (98/C 247/03) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että on syytä nimetä uudet jäsenet Euroopan hiili- ja teräsyhteisön neuvoa-antavaan komiteaan sen toimikauden päätyttyä 3 päivänä maaliskuuta 1998, neuvosto on 30 päivänä huhtikuuta 1998 tekemällään päätöksellä (1) nimittänyt tuottajien ja työntekijöiden etujärjestöt laatimaan ehdokasluettelot tuottajien ja työntekijöiden edustajista Euroopan hiili- ja teräsyhteisön neuvoa-antavaan komiteaan lukuun ottamatta Ranskan työntekijöiden etujärjestöjä ja yhtä Yhdistyneen kuningaskunnan työntekijöiden etujärjestöä, ja Ranskan hallituksen esittämä tiedonanto on otettava huomioon, ON PÄÄTTÄNYT SEURAAVAA: 1 artikla Tämän päätöksen liitteenä olevassa taulukossa ilmoitetut työntekijöiden etujärjestöt nimetään laatimaan ehdokasluettelot, joiden perusteella nimetään kutakin mainittua etujärjestöä kohti kyseisessä taulukossa ilmoitettu määrä jäseniä työntekijöiden edustajiksi Euroopan hiili- ja teräsyhteisön neuvoa-antavaan komiteaan. 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja (1) EYVL C 156, 21.5.1998, s. 1. LIITE >TAULUKON PAIKKA>
98/481/EY: Neuvoston päätös, tehty 20 päivänä heinäkuuta 1998, Euroopan keskuspankin ulkopuolisen tilintarkastajan hyväksymisestä



Virallinen lehti nro L 216 , 04/08/1998 s. 0007 - 0007



NEUVOSTON PÄÄTÖS, tehty 20 päivänä heinäkuuta 1998, Euroopan keskuspankin ulkopuolisen tilintarkastajan hyväksymisestä (98/481/EY) EUROOPAN UNIONIN NEUVOSTO, joka ottaa huomioon pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27.1 artiklan, ottaa huomioon Euroopan keskuspankin (jäljempänä "EKP") neuvoston 19 päivänä kesäkuuta 1998 antaman suosituksen, sekä katsoo, että neuvoston suosittelemien ja Euroopan unionin neuvoston hyväksymien riippumattomien ja ulkopuolisten tilintarkastajien on tarkastettava EKP:n ja kansallisten keskuspankkien tilit, ja EKP:n neuvosto on suositellut Coopers & Lybrandia EKP:n ulkopuoliseksi tilintarkastajaksi, ON PÄÄTTÄNYT SEURAAVAA: 1 artikla Coopers & Lybrand hyväksytään EKP:n ulkopuoliseksi tilintarkastajaksi. 2 artikla Tämä päätös ilmoitetaan EKP:lle. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja
98/547/YUTP: Neuvoston päätös, tehty 22 päivänä syyskuuta 1998, Euroopan unionista tehdyn sopimuksen J.4 artiklan 2 kohdan perusteella, Albanian viranomaisten avustamiseksi tarkoitettuja kansainvälisiä poliisitoimia koskevasta toteutettavuustutkimuksesta



Virallinen lehti nro L 263 , 26/09/1998 s. 0001 - 0002



NEUVOSTON PÄÄTÖS, tehty 22 päivänä syyskuuta 1998, Euroopan unionista tehdyn sopimuksen J.4 artiklan 2 kohdan perusteella, Albanian viranomaisten avustamiseksi tarkoitettuja kansainvälisiä poliisitoimia koskevasta toteutettavuustutkimuksesta (98/547/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.4 artiklan 2 kohdan, ottaa huomioon julistuksen Länsi-Euroopan unionista (WEU), joka sisältyy Euroopan unionista tehdyn sopimuksen hyväksymisen yhteydessä allekirjoitettuun päätösasiakirjaan, sekä katsoo, että WEU tutkii parhaillaan Albanian viranomaisten avustamiseksi tarkoitettujen, mahdollisten kansainvälisten poliisitoimien toteutettavuutta, ja viimeaikaiset tapahtumat Albaniassa lisäävät kyseisten mahdollisten toimien toteutettavuuden ja tarkoituksenmukaisuuden arvioinnin kiireellisyyttä, ON PÄÄTTÄNYT SEURAAVAA: 1 artikla Euroopan unioni pyytää WEU:ta saattamaan kiireellisesti päätökseen mahdollisten Albaniassa toteutettavien kansainvälisten poliisitoimien toteutettavuustutkimuksensa, jotta voidaan avustaa Albanian viranomaisia lain ja järjestyksen palauttamisessa kyseiseen maahan. 2 artikla Tämä päätös ilmoitetaan WEU:lle Euroopan unionin asiakirjojen toimittamisesta WEU:lle 14 päivänä toukokuuta 1996 annettujen neuvoston päätelmien mukaisesti. 3 artikla Tämä päätös tulee voimaan päivänä, jona se tehdään. Se julkaistaan virallisessa lehdessä. Tehty Brysselissä 22 päivänä syyskuuta 1998. Neuvoston puolesta W. SCHÜSSEL Puheenjohtaja Tanskan valtuuskunnan lausuma Edinburghin Eurooppa-neuvoston 11.-12. joulukuuta 1992 tekemän päätöksen C jakson mukaisesti Tanska ei osallistu sellaisten unionin päätösten ja toimien valmisteluun ja toteuttamiseen, joilla on merkitystä puolustuksen alalla. Tanskan hallitus on päättänyt, että Tanska ei osallistu neuvoston päätökseen Albanian viranomaisten avustamiseksi tarkoitettuja kansainvälisiä poliisitoimia koskevasta toteutettavuustutkimuksesta. Edinburghin päätöksen mukaisesti Tanska ei estä jäsenvaltioiden kiinteämpää yhteistyötä tällä alalla. Näin ollen edellä mainittu kanta ei estä neuvoston päätöksen tekemistä.
98/627/YUTP: Neuvoston päätös, tehty 9 päivänä marraskuuta 1998, Euroopan unionista tehdyn sopimuksen J.3 artiklan perusteella, unionin erityistoimesta miinanraivausavun alalla



Virallinen lehti nro L 300 , 11/11/1998 s. 0001 - 0001



NEUVOSTON PÄÄTÖS, tehty 9 päivänä marraskuuta 1998, Euroopan unionista tehdyn sopimuksen J.3 artiklan perusteella, unionin erityistoimesta miinanraivausavun alalla (98/627/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan ja J.11 artiklan 2 kohdan, sekä katsoo, että neuvosto hyväksyi 1 päivänä lokakuuta 1996 yhteisen toiminnan 96/588/YUTP (1) jalkaväkimiinoista; 28 päivänä marraskuuta 1997 neuvosto hyväksyi uuden jalkaväkimiinoja koskevan yhteisen toiminnan 97/817/YUTP (2) tarkoituksena saattaa ajan tasalle ja kehittää edelleen ensimmäisen yhteisen toiminnan nojalla tehtyjä Euroopan unionin aloitteita, näiden yhteisten toimintojen nojalla unioni voi toteuttaa erityistoimia miinanraivauksen alalla ja tällaisia toimia voisi olla miinanraivausasiantuntijoiden ja -kouluttajien kouluttaminen, ja erityisesti Kroatiassa tarvitaan toimea, jolla koordinoidaan, valvotaan ja koulutetaan miinanraivausasiantuntijoita ja -kouluttajia ja jolla voitaisiin täydentää kansainvälistä miinanraivaustyötä, ON PÄÄTTÄNYT SEURAAVAA: 1 artikla Euroopan unionin erityistoimeen miinanraivauksen alalla kuuluu miinanraivausasiantuntijoiden ja -kouluttajien koordinointi, valvonta ja kouluttaminen Kroatiassa. 2 artikla 1. Euroopan yhteisöjen talousarvioon otetaan 435 000 ecun määräraha, jolla katetaan päätöksen täytäntöönpanosta aiheutuvat toimintamenot. 2. Edellisessä kohdassa tarkoitetusta määrärahasta katettavia menoja hallinnoidaan Euroopan yhteisön talousarvioon sovellettavien menettelyjen ja sääntöjen mukaisesti. 3 artikla Tämä päätös annetaan tiedoksi Länsi-Euroopan unionille (WEU) Euroopan unionin asiakirjojen toimittamisesta WEU:lle 14 päivänä toukokuuta 1996 annettujen neuvoston päätelmien mukaisesti. 4 artikla Tämä päätös tulee voimaan päivänä, jona se tehdään. 5 artikla Tämä päätös julkaistaan virallisessa lehdessä. Tehty Brysselissä 9 päivänä marraskuuta 1998. Neuvoston puolesta W. SCHÜSSEL Puheenjohtaja (1) EYVL L 260, 12.10.1996, s. 1 (2) EYVL L 338, 9.12.1997, s. 1
98/623/YUTP: Neuvoston päätös, tehty 3 päivänä marraskuuta 1998, Euroopan unionin osallistumisesta ydinalan viennin valvonnan avoimuuden lisäämiseen hyväksytyn yhteisen toiminnan 97/288/YUTP täytäntöönpanosta ydinalan viejämaiden ryhmän (NSG) toisen ydinalan viennin valvontaa käsittelevän seminaarin rahoittamiseksi



Virallinen lehti nro L 297 , 06/11/1998 s. 0001 - 0001



NEUVOSTON PÄÄTÖS, tehty 3 päivänä marraskuuta 1998, Euroopan unionin osallistumisesta ydinalan viennin valvonnan avoimuuden lisäämiseen hyväksytyn yhteisen toiminnan 97/288/YUTP täytäntöönpanosta ydinalan viejämaiden ryhmän (NSG) toisen ydinalan viennin valvontaa käsittelevän seminaarin rahoittamiseksi (98/623/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, sekä katsoo, että neuvosto on 29 päivänä huhtikuuta 1997 hyväksynyt yhteisen toiminnan 97/288/YUTP Euroopan unionin osallistumisesta ydinalan viennin valvonnan avoimuuden lisäämiseen (1), ja osana Euroopan unionin jatkotoimia kyseisen yhteisen toiminnan 1 artiklassa asetettujen tavoitteiden tukemiseksi ja kuten sen 3 artiklassa säädetään NSG:n toisen ydinalan viennin valvontaa käsittelevän seminaarin rahoitusta on tuettava, ON PÄÄTTÄNYT SEURAAVAA: 1 artikla 1. Euroopan yhteisöjen vuoden 1998 yleisestä talousarviosta otetaan 75 000 ecun summa NSG:n toisen ydinalan viennin valvontaa käsittelevän seminaarin rahoittamiseen; seminaari on tarkoitus pitää New Yorkissa 8-9 päivänä huhtikuuta 1999. 2. Edellä 1 kohdassa mainitulla määrällä rahoitettavia menoja hallinnoidaan kyseiseen talousarvioon sovellettavien yhteisön menettelyjen ja sääntöjen mukaisesti. 2 artikla Tämä päätös tulee voimaan päivänä, jona se tehdään. Se julkaistaan virallisessa lehdessä. Tehty Brysselissä 3 päivänä marraskuuta 1998. Neuvoston puolesta B. PRAMMER Puheenjohtaja (1) EYVL L 120, 12.5.1997, s. 1
Euroopan keskuspankin päätös, tehty 9 päivänä kesäkuuta 1998, Euroopan keskuspankin henkilöstön palvelussuhteen ehtojen hyväksymisestä, sellaisena kuin se on muutettuna 31 päivänä maaliskuuta 1999 (EKP/1998/4)



Virallinen lehti nro L 125 , 19/05/1999 s. 0032 - 0032



EUROOPAN KESKUSPANKIN PÄÄTÖS, tehty 9 päivänä kesäkuuta 1998, Euroopan keskuspankin henkilöstön palvelussuhteen ehtojen hyväksymisestä, sellaisena kuin se on muutettuna 31 päivänä maaliskuuta 1999 (EKP/1998/4) (1999/330/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 36.1 artiklan ja 47.2 artiklan viidennen luetelmakohdan, ottaa huomioon Euroopan keskuspankin (EKP) johtokunnan ehdotuksen, ottaa huomioon EKP:n yleisneuvoston myötävaikutuksen, ottaa huomioon Euroopan rahapoliittisen instituutin henkilöstökomitean lausunnon, sekä katsoo, että (1) perussäännön mukaan EKP:n neuvosto vahvistaa EKP:n johtokunnan ehdotuksesta EKP:n henkilöstöä koskevat palvelussuhteen ehdot, (2) palvelussuhteen ehtojen tulisi sisältää säännöt, jotka yhdessä työsopimusten kanssa määräävät EKP:n ja sen henkilöstön välisistä työsuhteista, (3) palvelussuhteen ehdot tulisi laatia sellaisiksi, ettäa niillä turvataan EKP:n henkilöstön itsenäisyyden, pätevyyden, tehokkuuden ja riippumattomuuden korkea taso, että henkilöstö rekrytoidaan Euroopan unionin jäsenvaltioiden kansalaisten keskuudesta ja maantieteellisesti mahdollisimman laajalta alueelta ja että henkilöstö voi samalla hoitaa tehtäviään olosuhteissa, joissa työtehokkuus on mahdollisimman suuri, (4) palvelussuhteen ehtojen tavoitteena on edistää tasapuolista kohtelua sekä oikeusvarmuutta, avoimuutta ja tehokkuutta, ja (5) EKP:n noudattaman avoimuuspolitiikan mukaisesti varmistetaan, että EKP:n henkilöstöä koskevat palvelussuhteen ehdot ovat kaikkien asiasta kiinnostuneiden saatavilla, ON PÄÄTTÄNYT SEURAAVAA: 1 artikla Täten hyväksytään EKP:n palvelussuhteen ehdot. 2 artikla Tiedoksi kaikille asiasta kiinnostuneille todetaan, että EKP:n henkilöstöä koskevat palvelussuhteen ehdot ovat pyynnöstä saatavissa EKP:sta(1). 3 artikla Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 31 päivänä maaliskuuta 1999. EKP:n puheenjohtaja Willem F. DUISENBERG (1) Euroopan keskuspankki, Hallinnon pääosasto, Postfach 16 03 19, D-60066 Frankfurt am Main.
Oikaistaan komission päätös 1999/253/EY, tehty 12 päivänä huhtikuuta 1999, eräitä Keniasta ja Tansaniasta tuotavia tai peräisin olevia kalastustuotteita koskevista suojatoimenpiteistä (EYVL L 98, 13. 4. 1999)



Virallinen lehti nro L 099 , 14/04/1999 s. 0031 - 0031



Oikaistaan komission päätös 1999/253/EY, tehty 12 päivänä huhtikuuta 1999, eräitä Keniasta ja Tansaniasta tuotavia tai peräisin olevia kalastustuotteita koskevista suojatoimenpiteistä (Euroopan yhteisöjen virallinen lehti L 98, 13. huhtikuuta 1999) Sisällysluettelossa, otsikon jälkeen ja sivulla 15, otsikon alla: korvataan ilmaus: "(tiedoksiannettu numerolla K(1999) 497)" seuraavasti: "(tiedoksiannettu numerolla K(1999) 913)".
Oikaisu julkaisuun neuvoston päätös, tehty 9 päivänä maaliskuuta 1999 (1999/190/YUTP), Euroopan unionista tehdyn sopimuksen J.4 artiklan 2 kohdan perusteella Euroopan unionin tuesta toimintakykyisten Albanian poliisivoimien uudelleen perustamiseksi hyväksytyn yhteisen toiminnan täytäntöönpanosta (EYVL L 63, 12.3.1999)



Virallinen lehti nro L 247 , 18/09/1999 s. 0030 - 0030



Oikaisu julkaisuun neuvoston päätös, tehty 9 päivänä maaliskuuta 1999 (1999/190/YUTP), Euroopan unionista tehdyn sopimuksen J.4 artiklan 2 kohdan perusteella Euroopan unionin tuesta toimintakykyisten Albanian poliisivoimien uudelleen perustamiseksi hyväksytyn yhteisen toiminnan täytäntöönpanosta (Euroopan yhteisöjen virallinen lehti L 63, 12. maaliskuuta 1999) Edellä mainittuun neuvoston päätökseen liittyy seuraava Tanskan valtuuskunnan lausuma, joka esitettiin päätöksen tekemisen yhteydessä ja merkittiin neuvoston pöytäkirjaan. "Tanskan valtuuskunnan lausuma Edinburghin Eurooppa-neuvoston 11. ja 12. joulukuuta 1992 tekemän päätöksen C jakson mukaisesti Tanska ei osallistu sellaisten unionin päätösten ja toimien valmisteluun ja toteuttamiseen, joilla on merkitystä puolustuksen alalla. Tanskan hallitus on päättänyt, että Tanska ei osallistu neuvoston päätökseen yhteisen toiminnan toteuttamisesta Euroopan unionin tuesta toimintakykyisten poliisivoimien perustamiseksi uudelleen Albaniaan. Edinburghin päätöksen mukaan Tanska ei estä jäsenvaltioita kehittämästä kinteämpää yhteistyötä tällä alalla. Näin ollen edellä mainittu kanta ei estä neuvoston päätöksen tekemistä."